A 2026. július 31-én megtartott rendkívüli képviselő-testületi ülés

Budapest Főváros XXIII. kerület Soroksár Önkormányzata Képviselő-testületének 221/2026. (VII. 31.) határozata a 2026. július 31-ei rendkívüli képviselő-testületi ülés napirendi pontjainak elfogadásáról
A Képviselő-testület 
a 2026. július 31-ei rendkívüli Képviselő-testületi ülés napirendi pontjait az alábbiak szerint elfogadja
1.) Javaslat az „RRF-1.1.2-21-2022-00042 - Új bölcsőde építése Soroksáron” projekt támogatási szerződésétől való elállással-, valamint az Európai Uniós programokhoz kapcsolódó tartalék előirányzat terhére finanszírozási igény benyújtásával kapcsolatos döntések meghozatalára

Budapest Főváros XXIII. kerület Soroksár Önkormányzata Képviselő-testületének 222/2026. (VII. 31.) határozata az „RRF-1.1.2-21-2022-00042 - Új bölcsőde építése Soroksáron” projekt támogatási szerződésétől való elállással-, valamint az Európai Uniós programokhoz kapcsolódó tartalék előirányzat terhére finanszírozási igény benyújtásával kapcsolatos döntések meghozatalára
A Képviselő-testület úgy dönt, hogy  
I. a Bölcsődei nevelés fejlesztése című, RRF-1.1.2-2021 azonosító számú pályázati felhívás keretében benyújtott, „Új bölcsőde építése Soroksáron” című RRF-1.1.2-21-2022-00042 azonosító számú projekt megvalósításától és a Támogatási Szerződéstől eláll.
II. az „Új bölcsőde építése Soroksáron” című RRF-1.1.2-21-2022-00042 azonosító számú projekt kapcsán az Uniós fejlesztések fejezetbe tartozó fejezeti és központi kezelésű előirányzatok felhasználásának rendjéről szóló  590/2022. (XII. 28.) Korm. 14. § (1) bekezdés c) pontja alapján, az Európai Uniós programokhoz kapcsolódó tartalék előirányzat terhére finanszírozási igényt nyújt be a visszakövetelt 268.885.669 Ft tőke összegének, továbbá a bölcsőde befejezéséhez szükséges 761.650.248 Ft, azaz mindösszesen 1.030.535.917 forintnak megfelelő támogatás biztosítására.
III. felhatalmazza a Polgármestert, hogy a finanszírozási kérelem benyújtása során az Önkormányzat helyett- és nevében teljeskörűen eljárjon, ideértve a támogatási szerződés megkötését, annak szükség szerinti, az Önkormányzat érdekeit nem sértő módon történő módosítását és a támogatási szerződés teljesítésével kapcsolatos valamennyi jognyilatkozat megtételét.
IV. felkéri a Polgármestert, hogy gondoskodjon a finanszírozási kérelem benyújtásához szükséges dokumentumok előkészítéséről, valamint a finanszírozási kérelem benyújtásáról.  

